Rayberê Şarê Kurdî Abdullah Ocalan û tepişteyanê bînan ê Îmraliyî Omer Hayrî Konar, Hamîlî Yildirim û Veysî Aktaşî rê seba 6 aşman pêvînayîşê avûkatan amebi qedexekerdene. Sebebê nê qedexeyî ame eşkerakerdene.
Cezayê hucreyî ke mebanê 2005 û 2009î de dîyayî Ocalanî û hîrê nameyê bînan û 'Xerîtaya Rayîrî' ya 156 pelan ya ke Ocalanî serra  2009î de sey dewamê pawitişê xo teqdîmê Mehmekeya Heqanê Merdiman a Ewropa (MHME) kerd, bîyî sebebê qedexeyê pêvînayîşî.
2016î ra nata no bi qedexeyê 5ine. Ocalanî 2011 ra heta 2019 avûkatanê xo dir pêvînayîş nêkerd.  Dima ke grevê vêşanîye heme zindanan de vila bîyî 2ê gulan a 2019î de  avûkatan Ocalan dî. Reyna 7ê tebax a 2019î ra nata heme muracatê vînayîşî bêcewab ameyî verdayene.
